Fel Anifail

Drama lwyfan Gymraeg gan Meic Povey yw Fel Anifail a lwyfannwyd gyntaf gan Dalier Sylw ar y 3 Awst 1995, yn nghanolfan y Chapter, Caerdydd. Cyhoeddwyd y ddrama gan Dalier Sylw fel rhan o'u cyfres o ddramâu llwyfan. Drama am gwpl priod oedrannus sy'n byw ar lethr y mynydd sydd yma, wrth i gyfrinachau'r gorffennol ddod yn ôl i'w dychryn.

 Cymeriadau 

 Defi
 Mair

 Disgrifiad 
Meddwl am eu dyfodol mae Defi a Mair, wedi oes o ffermio yn un o ardaloedd mynyddig Cymru. Mae Mair yn delfrydu am gael byngalo ar y gwastad, tra bod Defi yn dewis i aros lle y maent. "Wrth i drasiediau'r gorffennol ddod yn ôl a hambygio'r ddau - a pheri iddynt hambygio'i gilydd - gwelir bod gwytnwch y mynyddoedd y maent wedi treulio oes ar eu trugaredd yn rhan annatod o'r hyn ydynt".

 Cefndir 
Dyma'r ail ddrama i Povey gyfansoddi ar gyfer Dalier Sylw, ac wedi'i chyfarwyddo gan Bethan Jones gyda Wyneb yn Wyneb (1993) yn ei rhagflaenu, a Bonansa (1997) a Tair (1998) yn ei dilyn.

 Cynyrchiadau nodedig 
Llwyfannwyd y ddrama gyntaf gan Dalier Sylw ym 1995 gyda Bethan Jones yn cyfarwyddo; goleuo Lloyd Elis; rheolwr llwyfan Geinor Jones; cast:

 Defi - Owen Garmon
 Mair - Christine Pritchard.

Cafwyd llwyfanniad arall yn 2018 gan Theatr y Sherman wedi'i chyfarwyddo gan Jac Ifan Moore.

 Defi - Wyn Bowen Harries
 Mair - Morfudd Hughes

Cafwyd adolygiad 4 seren yn The Guardian i'r cynhyrchiad gan y Cymro Gareth Llŷr Evans.

 Addasiadau 
Addaswyd y ddrama ar gyfer y gyfres o "Ddramâu Digidol" ar S4C [Digidol] ym 1999. Cwmni Bracan oedd yn gyfrifol am ei chynhyrchu gyda Christine Pritchard ac Owen Garmon yn ail-bortreadu'r cymeriadau a Bethan Jones yn cyfarwyddo.

Cyfeiriadau

Categori:Dramâu 1995
Categori:Dramâu Cymraeg
Categori:Theatr Gymraeg y 1990au
Categori:Theatr Gymraeg y 2010au
Categori:Dramâu Meic Povey
Categori:Dramâu Cymraeg gan ddramodwyr o Gymru